ફેશન પરસ્ત યુવતીઓને યાદ હશે કે ઇકો ફ્રેન્ડલી ફેશનના મંડાણ થાય ત્યારે જ્યૂટના કાપડે ખૂબ ધૂમ મચાવી હતી. જે આજે પણ હીટ છે. જ્યૂટ એટલે શણ, અગાઉના સમયમાં તો ઘઉં, ચોખા, દાળ શણની ગુણોમાં આવતા હતા તેથી ઘરમાં તેનો ઉપયોગ શિયાળાની સિઝનમાં બેસવા માટે કરવામાં આવતો હતો. પરંતુ એકદમ સસ્તી રીતે મળી રહેતાં આવા કોથળાંઓ ઉપર પ્રોસેસ કરીને ફેશન ડિઝાઇનર જ્યૂટ ડ્રેસીસ, શણમાંથી હવે તો મોટા પાયે જ્વેલરી અને બેગ બનાવવા લાગ્યાં હતાં. હાઇ એન્ડ ફેશન સ્ટોરની સાથે સાથે મેટ્રો શહેરમાં જ્યૂટના ડ્રેસ મટિરિયલ ખૂબ વેચાતાં હતાં. જ્યૂટ મટિરિયલના સમર વેર તરીકે તમે જમ્પ સૂટ, કૂર્તા, લોંગ ગાઉન સલવાર કમીઝ તો પુરુષોને શર્ટના ઘણા ઓપ્શન મળી શકે છે.